OpenLLM-France/wikimedia huggingface dataset:
# Oenanthe lugentoides

Oenanthe lugentoides és una espècie d'ocell de la família dels muscicàpids (Muscicapidae). Es troba a Oman, Aràbia Saudita i el Iemen.

## Taxonomia

Segons la llista mundial d'ocells del Congrés Ornitològic Internacional (versió 12.1, gener 2022) aquest tàxon té la categoria d'espècie. Tanmateix, altres obres taxonòmiques, com el Handook of the Birds of the World i la quarta versió de la BirdLife International Checklist of the birds of the world (Desembre 2019), el consideren una subespècie del còlit de Núbia (Oenanthe lugens lugentoides).

## Referències

* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 713. ISBN 978-84-16728-37-4.
* ↑ Hadoram Shirihai, Guy M. Kirwan y Andreas J. Helbig (2011), A new taxon in the Mourning Wheatear Oenanthe lugens complex
* ↑ «Chats, Old World flycatchers». IOC World Bird List Version 12.1. International Ornithologists' Union, 01-01-2022. [Consulta: 16 gener 2022].
# Vídua del Senegal

La vídua del Senegal (Vidua chalybeata) és un ocell de la família dels viduids (Viduidae).

## Hàbitat i distribució

Habita les sabanes i zones amb malesa de l'Àfrica subsahariana, al Senegal, Gàmbia, sud de Mauritània, sud-oest de Mali, Guinea, Sierra Leone, Burkina Faso, Costa d'Ivori, Ghana, Benín, sud de Níger, Nigèria, Camerun, sud de Txad, República Centreafricana, centre i sud del Sudan, oest i centre d'Etiòpia, Eritrea, sud de Somàlia, Angola, Zàmbia, est de la República Democràtica del Congo, Uganda, Ruanda, Burundi, Kenya, Tanzània, Malawi, Moçambic, Zimbabwe, nord de Namíbia, nord i est de Botswana i nord-est de Sud-àfrica.

## Referències

* ↑ «Vídua del Senegal». Cercaterm. TERMCAT, Centre de Terminologia. Rev. 20/02/2022(català)
# Euchilichthys dybowskii

Euchilichthys dybowskii és una espècie de peix de la família dels mochòkids i de l'ordre dels siluriformes.

## Morfologia

* Els mascles poden assolir 11,2 cm de longitud total.
* Nombre de vèrtebres: 31-32.

## Reproducció

És ovípar.

## Hàbitat

És un peix d'aigua dolça i de clima tropical.

## Distribució geogràfica

Es troba a Àfrica: riu Ja (conca del riu Congo al Camerun).

## Referències

* 1 2 3 «Euchilichthys dybowskii» (en anglès). FishBase. Froese, Rainer; Pauly, Daniel (editors).
* ↑ Gosse, J.-P., 1986. Mochokidae. p. 105-152. A: J. Daget, J.-P. Gosse i D.F.E. Thys van den Audenaerde (editors) Check-list of the freshwater fishes of Africa (CLOFFA). ISNB, Brussel·les, MRAC, Tervuren; i ORSTOM, París. Vol. 2.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Vivien, J., 1991. Faune du Cameroun. Guide des mammifères et des poissons. GICAM. 271 p.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Roberts, T.R., 1989. Systematic revision and description of new species of suckermouth catfishes (Chiloglanis, Mochokidae) from Cameroun. Proc. Calif. Acad. Sci 46(6):151-178.
* Seegers, L., 2008. The catfishes of Africa. A handbook for identification and maintenance. Aqualog Verlag A.C.S. GmbH, Alemanya. 604 p.
* Vigliotta, T. R. «A phylogenetic study of the African catfish family Mochokidae (Osteichthyes, Ostariophysi, Siluriformes), with a key to genera» (en anglès). Proceedings of the Academy of Natural Sciences of Philadelphia, 157, 1, 2008, pàg. 73-136. DOI: 10.1635/0097-3157(2008)157[73:APSOTA]2.0.CO;2.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Wu, H.L., K.-T. Shao i C.F. Lai (editors), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Shaak-Ti

Shaak-Ti fou una jedi de l'espècie dels togruta, originària del planeta Shili i membre de l'Alt Consell Jedi de Coruscant. El color del seu làser era blau, i tenia una mida d'1,78 metres.

## Biografia

Shaak-Ti va reemplaçar a la mestra Yaddle en el Consell i va continuar allí una dècada després. En la seva vida, Shaak-Ti va entrenar dos padawan i va veure a ambdós morir, un a les mans de criminals i altre a les d'una zeltron cridada Lyshaa amb qui es tornaria a trobar per a matar-la en les Guerres Clon. Va lluitar en Geonosis i va sobreviure a la gran batalla. Poc després va ser enviada a Kamino per a dirigir la defensa de les instal·lacions clon amb l'ajuda d'Anakin Skywalker i Obi-Wan Kenobi, va aconseguir derrotar les forces separatistes. Dies després va anar a Brentaal IV on es va trobar amb els presos Quinlan Vos i Lyshaa. Va enviar a Quinlan a inutilitzar armes, a un clon ARC a destruir els escuts i a Lyshaa a controlar al governador amb els seus feromones. Aquesta última va trair a Shaak i li va disparar. Però Shaak-Ti va sobreviure per a veure el seu triomf. Després va anar a Hypori on va barallar valentament contra el General Grievous i va sobreviure amb Ki-Adi-Mundi i Aayla Secura. Posteriorment, va tenir la tasca de protegir el senador Palpatine en Coruscant i va ser derrotada pel general Grievous, qui anava bé escortat pels seus guardaespatles. També va dirigir la defensa del Temple Jedi quan aquest va ser assetjat per les tropes clon, dirigides per Darth Vader, i solament va abandonar el temple quan es va assegurar, ja perduda la batalla, que alguns padawan escapaven en un vell carguer espacial. Després es quedà a Felucia on s'enfronta a l'aprenent secret de Vader, sent derrotada i abandonà la zona fingint el seu suïcidi i deixant el seu sabre làser a l'aprenent per a aparentar la seva mort davant Vader.

## Referències

* ↑ «LA MAESTRA SHAAK TI» (en castellà). Lores del Sith. [Consulta: 26 abril 2022].
* 1 2 «Shaak Ti - Encyclopédie Star Wars HoloNet». [Consulta: 26 abril 2022].
# Sis dies d'Oakland

Els Sis dies d'Oakland era una cursa de ciclisme en pista, de la modalitat de sis dies, que es corria a Oakland (Estats Units d'Amèrica). La seva primera edició data del 1935 i es va disputar fins al 1937 amb només tres edicions. George Dempsey, amb dues victòries, és el ciclista que més vegades l'ha guanyat.

## Palmarès

| Any | Primers | Segons | Tercers |
| 1935 | Jules Audy Reginald Fielding | Bobby Echeverria Lew Rush | Harold Nauwens Jack Sheehan |
| 1936 | George Dempsey Lew Rush | Bobby Echeverria Henry O'Brien | Russell Allen Xavier Van Slembroeck |
| 1937 | George Dempsey Cecil Yates | Jerry Rodman Freddy Zach | Raymond Bedard George Shipman |

## Referències

* 1 2 «6 jours d'Oakland (Etats-Unis)». [Consulta: 20 desembre 2022].
# Steyr

Steyr (pronunciació alemanya: ( escolteu-ho)) és una ciutat estatutària austríaca, de l'estat de l'Alta Àustria, del qual és la capital administrativa. És la 12a ciutat d'Àustria en nombre d'habitants i la tercera més gran d'Alta Àustria.
Té un important passat com a centre industrial i ha donat nom a diferents marques com l'antiga Steyr-Daimler-Puch i la seva successora Steyr-Daimlier.
La ciutat es troba a la regió de Traunviertel, travessada pels rius Enns i Steyr, els quals conflueixen sota el castell de Lamberg i l'Església de Sant Miquel.
Steyr és una ciutat antiga amb les comoditats d'una ciutat moderna, cosa que potencia el turisme i el comerç. L'any 1980 va commemorar el mil·lenari, després d'una àmplia restauració de la seva arquitectura històrica. Es considera que té un dels nuclis antics més ben conservats del país. El famós centre històric de la Stadtplatz fou restaurat en gran manera després de la Segona Guerra Mundial. L'edifici més conegut és el Bummerlhaus, que és considerat un dels millors exemples del gòtic de l'Europa central.
La ciutat compta amb els Katastralgemeinde o comunitats cadastrals de Christkindl, Föhrenschacherl, Gleink, Hinterberg, Jägerberg, Sarning, Stein i Steyr .
# Smiljan

Smiljan (/smî̞ʎan/) és un poble muntanyós situat a Likavka, la actual Croàcia. La seva població es de 417 habitants (dades del 2011). Hi havia una necròpolis i s'han trobat restes d'assentaments antics amb elements de la cultura dels Iapods. Smilja és conegut per ser el lloc de naixement de Nikola Tesla (Никола Тесла) el 10 de juliol de 1856; actualment es pot visitar la casa on va néixer.

## Referències

* ↑ Population by Age and Sex, by Settlements, 2011 Census: Smiljan". Census of Population, Households and Dwellings 2011. Zagreb: Croatian Bureau of Statistics. December 2012.
* ↑ «Arheološka nalazišta». A: Croatian Encyclopedia (en croatian). Zagreb: Miroslav Krleža Institute of Lexicography, 2008.
* ↑ «Nikola Tesla, Smiljan i Gospić među hrvatskim finalistima za EDEN» (en anglès). Poslovni.
# Smilisca puma

Smilisca puma és una espècie de granota que viu a Costa Rica i Nicaragua.
Està amenaçada d'extinció per la pèrdua del seu hàbitat natural.

## Referències

* Bolaños, F. & Chaves, G. 2004. Smilisca puma. Llista Vermella d'Espècies Amenaçades de la UICN 2006. Consulta: 30 d'abril del 2008.
# Smilisca sordida

Smilisca sordida és una espècie de granota que viu a Colòmbia, Costa Rica, Hondures, Nicaragua i Panamà.

## Referències

* Solís, F., Ibáñez, R., Chaves, G., Wilson, L.D. & Jungfer, K.-H. 2004. Smilisca sordida. Llista Vermella d'Espècies Amenaçades de la UICN 2006. Consulta: 30 d'abril del 2008.
# Skyline View

Skyline View és una concentració de població designada pel cens dels Estats Units a l'estat de Pennsilvània. Segons el cens del 2000 tenia 2.307 habitants.

## Demografia

Segons el cens del 2000, Skyline View tenia 2.307 habitants, 865 habitatges, i 703 famílies. La densitat de població era de 334,9 habitants/km².
Dels 865 habitatges en un 28,9% hi vivien nens de menys de 18 anys, en un 72% hi vivien parelles casades, en un 6,7% dones solteres, i en un 18,7% no eren unitats familiars. En el 15,8% dels habitatges hi vivien persones soles el 6,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 2,95.
Per edats la població es repartia de la següent manera: un 22,6% tenia menys de 18 anys, un 5,5% entre 18 i 24, un 27,2% entre 25 i 44, un 30,8% de 45 a 60 i un 13,9% 65 anys o més.
L'edat mediana era de 42 anys. Per cada 100 dones de 18 o més anys hi havia 94,7 homes.
La renda mediana per habitatge era de 54.853 $ i la renda mediana per família de 61.439 $. Els homes tenien una renda mediana de 40.216 $ mentre que les dones 35.708 $. La renda per capita de la població era de 23.418 $. Entorn de l'1,2% de les famílies i el 2,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Skyline View». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Skyline View». American Fact Finder. Oficina del Cens dels Estats Units, 12-01-2010.
# Som Catalans

Som Catalans (SOM) és un partit polític català xenòfob i independentista. Es va fundar la primavera del 2014 provinent d'una escissió catalanista de Plataforma per Catalunya.
El partit va ser fundat per la vigatana Ester Gallego i el valencià Enric Ravello. Ester Gallego havia militat a Esquerra Republicana de Catalunya als anys 90 i a Plataforma per Catalunya posteriorment. Enric Ravello havia militat a Cercle Espanyol d'Amics d'Europa, al Moviment Social Republicà i, posteriorment, a Plataforma per Catalunya, on va ser responsable de relacions internacionals.
Som Catalans s'inclou en el moviment identitari. A nivell internacional té relacions amb els partits Vlaams Belang de Flandes, la Lliga d'Itàlia, Aitheantas Éire d'Irlanda i el Casal Europa de Perpinyà, liderat per l'exmilitant del Front Nacional Llorenç Perrié.
Es va presentar a les eleccions municipals de 2015 de Vic sense obtenir-hi representació. Es va presentar a les eleccions municipals de 2019 de Llagostera, Sabadell, Sant Feliu de Guíxols i Ripoll sense obtenir representació enlloc.

## Referències

* ↑ «Una vigatana lidera un nou partit xenòfob que té la independència com a esquer». Diari El9nou, 07-07-2014 [Consulta: 17 abril 2019].
* ↑ Pareja, Pol «La ultraderecha se hace fuerte en Ripoll dos años después del atentado del 17A» (en castellà). eldiario.es, 15-08-2019 [Consulta: 17 agost 2019].
* 1 2 3 Borràs, Jordi. «Diccionari de l'extrema dreta a Catalunya, de la A a la Z». Crític, 31-05-2016. [Consulta: 10 juliol 2019].
* ↑ Estrada, Iris «Una vigatana lidera un nou partit xenòfob, ara amb connotacions independentistes». Nació Digital, 04-07-2014 [Consulta: 13 juliol 2019].
* ↑ Zúquete, José Pedro. The Identitarians: The Movement against Globalism and Islam in Europe (en anglès). Indiana: University of Notre Dame Press, 2018-10-30, p. 115. ISBN 9780268104245.
* ↑ «La Liga de Salvini participará en una de las ofrendas florales de la Diada 2018» (en castellà). El Periódico, 07-09-2019 [Consulta: 10 juliol 2019].
* ↑ «Vic. Resultats Eleccions Municipals 2015». Nació Digital. Arxivat de l'original el 2019-05-14. [Consulta: 17 abril 2019].
* ↑ «Resultats eleccions municipals 2019 a Llagostera». Nació Digital. Arxivat de l'original el 2019-07-11. [Consulta: 10 juliol 2019].
* ↑ «Resultats eleccions municipals 2019 a Sabadell». Nació Digital. Arxivat de l'original el 2019-07-11. [Consulta: 10 juliol 2019].
* ↑ «Resultats eleccions municipals 2019 a Sant Feliu de Guíxols». Nació Digital. Arxivat de l'original el 2019-07-11. [Consulta: 10 juliol 2019].
* ↑ «Resultats eleccions municipals 2019 a Ripoll». Nació Digital. Arxivat de l'original el 2019-09-25. [Consulta: 10 juliol 2019].
# Sulpici Flavus

Sulpici Flavus (llatí: Sulpicius Flavus) va ser un company de l'emperador romà Claudi que va ajudar a l'emperador en la composició d'algunes (la major part o potser totes) de les seves obres històriques.
Probablement formava part de la gens Sulpícia.

## Referències

* ↑ Suetoni. Vides dels dotze cèsars: Claudi IV,41
# Soleuvre

Soleuvre (en luxemburguès: Zolwer; en alemany: Zolwer) és una vila de la comuna de Sanem del districte de Luxemburg al cantó d'Esch-sur-Alzette. Està a uns 17 km de distància de la Ciutat de Luxemburg.

## Vegeu també

* Zolwerknapp

## Referències

* ↑ «Soleuvre». [Consulta: 22 setembre 2015].
# Stella Club d'Adjamé

L'Stella Club d'Adjamé és un club de futbol ivorià de la ciutat d'Abidjan.
El club va ser fundat l'any 1953 com a resultat de la fusió dels clubs Red Star, Etoile d'Adjamé i US Bella.

## Palmarès

* Lliga ivoriana de futbol:
** 1979, 1981, 1984
* Copa ivoriana de futbol:
** 1974, 1975, 2012
* Copa de la lliga ivoriana de futbol:
** 2015
* Copa Houphouët-Boigny:
** 1977, 1984
* Recopa africana de futbol:
** Finalista el 1975
* Copa de la CAF de futbol:
** 1993
* Campionat d'Àfrica Occidental de futbol (Copa UFOA):
** 1981

## Referències

* ↑ «Ivory Coast - List of Champions». RSSSF. [Consulta: 16 desembre 2017].
* ↑ «Ivory Coast - List of cup finals». rsssf.com. [Consulta: 16 desembre 2017].
* ↑ «Ivory Coast - List of league cup finals». rsssf.com. [Consulta: 16 desembre 2017].
* ↑ «Ivory Coast - List of supercup finals». rsssf.com. [Consulta: 16 desembre 2017].
# Sínode de Dort

El Sínode de Dort o Sínode de Dordrecht és un sínode nacional de l'Església Reformada Holandesa que es va celebrar a Dordrecht el 1618/ 1619, amb l'objectiu de regular una seriosa controvèrsia de les esglésies holandeses iniciada per l'ascens de l'arminianisme.
El nom «Dort» era un nom usat en aquest temps en anglès per a la ciutat holandesa de Dordrecht. La primera reunió del sínode va ser el 13 de novembre de 1618 i l'última, la 154a va ser el 9 de maig de 1619. Van ser també invitats representants, amb dret de vot, de vuit països estrangers.

## Objectiu

L'objectiu del sínode era resoldre una querella teològica que s'havia ocasionat després de l'aparició de l'arminianisme.
Després de la mort de Jacobus Arminius, els seus partidaris van plantejar objeccions a la Confessió Belga i a l'ensenyament de Joan Calví, de Théodore de Bèze i els seus deixebles. Aquestes objeccions van ser publicats en un document nomenat la Remonstrance de 1610: per la qual cosa, els partidaris de l'arminianisme també eren coneguts com els remonstrants. Els seus oponents calvinistes, dirigits pel professor Franciscus Gomarus de la Universitat de Leiden, van ser, alhora, nomenats contra-remonstrants.
En la Remonstrance i en alguns escrits posteriors, els arminians van fer conèixer una alternativa a la doctrina calvinista com es formula en la Confessió de Bèlgica: les seves diferències es van centrar en cinc punts: l'elecció sobre la base de la fe prevista; el perdó universal; la depravació parcial humana; la immunitat de la gràcia i la possibilitat d'una recaiguda malgrat la gràcia. Simon Episcopius va ser el portaveu dels tretze representants dels remonstrans convocats al sínode.
El sínode va decidir el rebuig de les idees arminianes. Aquestes doctrines, descrites al document final, anomenat «Cànons de Dort», són també conegudes com els «Cinc punts del Calvinisme». Després d'aquest sínode Johan van Oldenbarnevelt i d'altres dirigents principals de l'arminianisme van ser executats, mentre que molts d'altres, entre els quals es trobaven Hugo Grotius i Simon Episcopius, van haver d'exiliar-se.

## Referències

* 1 2 «Synod of Dort» (en anglès). [Consulta: 15 febrer 2016].
* ↑ «Los canones de Dort» (en castellà). [Consulta: 15 febrer 2016].
# Stuart Burge

Stuart Burge CBE (Brentwood, Essex, 15 de gener de 1918 - 24 de gener de 2002) va ser un director d'escena i cineasta, actor i productor anglès.
Fill de H.O Burge, pel seu matrimoni amb K.M Haig, Burge es va educar a Eagle House School, Sandhurst i Felsted School, Essex, després es va formar per lna carrera d'actor a l'Old Vic, 1936-37 i a Oxford Rep, 1937 -38. Va tornar a l'Old Vic i va aparèixer al teatre West End en 1938–39. Durant la Segona Guerra Mundial va servir en el Cos d'Intel·ligència de l'Exèrcit Britànic. Després de la guerra, va tornar a la seva carrera d'actor al Bristol Old Vic, al Young Vic i al Commercial Theatre, entre 1946 i 1949.
Va ser director des del 1948. Va ser responsable de moltes produccions distingides tant en escena com en televisió, incloses quatre adaptacions cinematogràfiques d'obres de teatre.
Es va casar amb Josephine Parker, una actriu estatunidenca, i van tenir cinc fills: Lucy Burge, Stephen Burge, Nicholas Burge, Matthew Burge i Emma Burge.

## Filmografia
### Com a director

* 1959 : Back to Back (TV)
* 1959 : Julius Caesar (TV)
* 1959 : The Third Man (TV)
* 1959 : The Waltz of the Toreadors
* 1959 : Crime of Passion (TV)
* 1960 : There Was a Crooked Man
* 1962 : The Ghost Sonata (TV)
* 1963 : Uncle Vanya
* 1964 : Danger Man (TV)
* 1965 : Othello
* 1966 : Nelson: A Study in Miniature (TV)
* 1967 : The Mikado
* 1967 : Play with a Tiger (TV)
* 1970 : Married Alive (TV)
* 1970 : Julius Caesar
* 1974 : Fall of Eagles (TV)
* 1975 : Under Western Eyes (TV)
* 1976 : Bill Brand (TV)
* 1978 : Rumpole of the Bailey (TV)
* 1981 : Sons and Lovers (TV)
* 1982 : Play for Tomorrow (TV)
* 1983 : The Home Front (TV)
* 1983 : The Old Men at the Zoo (TV)
* 1984 : Much Ado About Nothing (TV)
* 1986 : The Importance of Being Earnest (TV)
* 1986 : Naming the Names (TV)
* 1986 : Breaking Up (TV)
* 1988 : Dinner at Noon (TV)
* 1988 : The Rainbow (BBC miniseries)
* 1989 : Chinese Whispers (TV)
* 1991 : The House of Bernarda Alba (TV)
* 1992 : After the Dance (TV)
* 1993 : The Wexford Trilogy de Billy Roche: A Handful of Stars, Poor Beast in the Rain and Belfry (BBC TV)
* 1994 : Seaforth (TV)

### Com a actor

* 1953 : Malta Story (Paolo)

## Referències

* ↑ Barnes, Peter «Stuart Burge». The Guardian, 27-01-2002 [Consulta: 18 març 2019].
* ↑ ‘BURGE, Stuart’, in Who Was Who (A. & C. Black, 1920–2008); online article (subscription site), by Oxford University Press, December 2007, accessed 20 April 2012
# Talfenisita

La talfenisita és un mineral de la classe dels sulfurs, que pertany al grup de la djerfisherita. El nom reflecteix la seva composició: tal·li, ferro, níquel i sofre.

## Característiques

La talfenisita és un sulfur de fórmula química Tl₆(Fe,Ni,Cu)₂₅S₂₆Cl. Va ser aprovada com a espècie vàlida per l'Associació Mineralògica Internacional l'any 1979, sent publicada per primera vegada el mateix any. La seva duresa a l'escala de Mohs es troba entre 1 i 1,5.
Segons la classificació de Nickel-Strunz, la talfenisita pertany a «02.FC: Sulfurs d'arsènic, àlcalis, sulfurs amb halurs, òxids, hidròxid, H₂O, amb Cl, Br, I (halogenurs-sulfurs)» juntament amb els següents minerals: djerfisherita, owensita, bartonita, clorbartonita, arzakita, corderoïta, grechishchevita, lavrentievita, radtkeïta, kenhsuïta, capgaronnita, perroudita, iltisita, demicheleïta-(Br) i demicheleïta-(Cl).

## Formació i jaciments

Va ser descoberta a la mina Oktyabrsky, situada al dipòsit de coure i níquel de Talnakh, a Norilsk (Krai de Krasnoiarsk, Rússia), tractant-se de l'únic indret de tot el planeta on ha estat descrita aquesta espècie mineral.

## Referències

* ↑ «Thalfenisite» (en anglès). Mindat. [Consulta: 4 maig 2021].
# Strängnäs

Strängnäs és una ciutat al centre de Suècia, situat a la vora del llac Mälaren a la província de Södermanland, a uns 80 km a l'oest d'Estocolm. La ciutat té una població aproximada de 13.000 habitants, i és la seu del municipi del mateix nom amb 31.000 habitants.
# Strélnikovo (Primórie)

* Per a altres significats, vegeu «Strélnikovo».
Strélnikovo (en rus: Стрельниково) és un poble del krai de Primórie, a l'Extrem Orient de Rússia, que en el cens del 2010 tenia 11 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
* ↑ Постановление Совета Министров РСФСР № 753 от 29 декабря 1972 г.
# Steve Schets

Steve Schets (Ninove, 20 d'abril de 1984) és un ciclista belga, que fou professional des del 2004 al 2013. Els seus majors èxits els aconseguí en el ciclisme en pista on es va proclamar Campió d'Europa sub-23 en Madison. També va guanyar una medalla de bronze als campionats del món de Madison.

## Palmarès en pista

* 2004
** Campió de Bèlgica en Puntuació
* 2005
** Campió de Bèlgica en Madison (amb Kenny De Ketele)
* 2006
** Campió d'Europa sub-23 en Madison (amb Kenny De Ketele)
** Campió de Bèlgica en Scratch
** Campió de Bèlgica en Persecució per equips (amb Tim Mertens, Kenny De Ketele i Ingmar De Poortere)

## Palmarès en ruta

* 2005
** Vencedor d'una etapa al Tour de Berlín
** Vencedor d'una etapa a la Volta a la Província d'Anvers
* 2006
** Vencedor d'una etapa al Tour de Berlín
* 2011
** 1r a l'Handzame Classic

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it